Lohjan kaupungin ympäristösuojelu

PL71  
08101 Lohja

Asia: Muistutus koskien Laakspohjan kartanon tallin hakemusta nro 49/11.01.00/2018

Vaatimus luvan hylkäämisestä koskien maa-aineslain (555/1981) 4 §:n

mukaisten maa-ainesten ottolupaa ja ympäristönsuojelulain

(527/2014) 39 §:n mukaista ympäristölupaa kallion louhinnalle ja

louheen murskaukselle kiinteistöllä Laakspohja, 444-423- 1-1249 ja

Pirunnummi 444-423- 1-1369

1. Pohjavesialue

Lohjanharju on osa sorasta ja hiekasta muodostunutta Salpausselkää. Harju yhdessä Salpausselän kanssa muodostaa yhtenevän kokonaisuuden Suomen merkittävimmästä pohjavesiesiintymästä. Tässä kokonaisuudessa yhden osan häiriöt voivat vaikuttaa mainitun kokonaisuuden pohjavesivirtauksiin.

Suunniteltu louhinta- & murskaamoalue sijaitsee kokonaisuudessa tällä herkällä pohjavesialueella. Alueen lähistöllä sijaitsee 3 kpl toimivia Lohjan kaupungin vedenottamoja sekä Bonne Juomien vedenottamo.

Bonne Juomat yhtiönä sopii hyvin Lohjan imagoon luonto-ystävällisenä kaupunkina. Jos pohjavesialue pilataan, yhtiön toiminta vaarantuu.

Alueen kallion poistaminen voi vaikuttaa pohjaveden virtauksiin. Hakemuksen mukaisella louhinnalla mennään lisäksi liian lähelle pohjaveden pintaa, jolloin pohjaveden pilaantumisriski kasvaa hallitsemattomaksi ja ennalta arvaamattomaksi. Miten varmistetaan pohjaveden suojaus?

Kallion louhinnassa käytettävät räjähdyskemikaalit sekä työmaa-alueella käytettävät muut kemikaalit ja polttoaineet ovat todellinen riski pohjavedelle ja sen pilaamiselle. Samoin pölyn torjunnassa käytetty vesi maassa olevine kemikaaleineen voi päätyä pohjaveteen. Pilaantunutta pohjavettä ei pystytä koskaan korjaamaan.

Maa-aineslain 3 § (23.5.1997/463) todetaan, että tässä laissa tarkoitettuja aineksia ei saa ottaa niin, että siitä aiheutuu tärkeän tai muun vedenhankintakäyttöön soveltuvan pohjavesialueen veden laadun tai antoisuuden vaarantuminen, jollei siihen ole saatu vesilain mukaista lupaa. Louhintasyvyyden vaikutus pohjavedelle? Kaavan toteutuminen ei vaadi niin syvää louhimista, kuin hakemuksessa on esitetty. Jos nykyistä tavoitetta muutettaisiin huomattavasti pienempään louhintasyvyyteen, sen pitäisi riittää kaavan toteutumiseen, joka minimoisi pohjavesiriskin.

ELY uudely/12124/2017 lausunnossa mainitaan:” Kaikki säiliöt, jotka on tarkoitettu nestemäisille polttoaineille tai muille pohjavesien laadulle vaarallisille aineille, on sijoitettava rakennuksen sisätiloihin tai maan päälle tiiviiseen katettuun suoja-altaaseen. Altaan tilavuuden tulee olla suurempi kuin varastoitavan nesteen suurin määrä.”

1. Natura-alue

Lohjan harjualueet kuuluvat valtakunnalliseen harjujensuojeluohjelmaan. Suunniteltu louhinta- &murskaamoalue sijaitsee Natura 2000 alueen välittömässä läheisyydessä.

Lohjan Kaupungin Kynnysarviotarkastelussa Natura 2000 verkostoon kuuluvista alueista 17.10.2011 todetaan seuraavaa: ”Natura-alueilla ei saa heikentää merkittävästi niitä luonnonarvoja, joiden vuoksi alue kuuluu Natura-verkostoon. Suojeluarvoja heikentävä toiminta on kiellettyä sekä alueella että sen rajojen

ulkopuolella.” Tässä tapauksessa ei ole jätetty kapeaakaan suojavyöhykettä Natura-alueen ja kaupallisen alueen väliin, joka on ymmärtääksemme lakisääteinen.

Suunnitellun louhinta & murskaamoalueen pohjavesi on kiinteässä yhteydessä Lohjanharjun Natura-alueeseen. Pilaamalla pohjavesi vaikutetaan suoraan Natura alueen suojeltuun ja herkkään luonnontasapainoon.

Esitetty louhinta ja murskaamo vaarantaisivat merkittävästi Lohjanharjun luonnonarvoja, joiden vuoksi alue kuuluu Natura-verkostoon.

Natura 2000 alueen läheisyyden ja herkkyyden vuoksi alue ei sovellu louhinta- ja murskaamotoimintaan. Kaavan toteutuminen ei vaadi niin syvää louhimista, kuin hakemuksessa on esitetty.

1. Kaavassa ei mainita murskaamon toimintaa. Lohjalla on jo olemassaolevia murskaamoita, joissa murskaus voidaan toteuttaa, esim. Risteenin louhinta- ja murskausalue on Uudenmaan 1. vaihemaakuntakaavassa vahvistettu toiminta-

alueeksi. Nyt haetussa luvassa on haettu lähes vastaavansuuruista kallionlouhintaa ja louheen murskausta ilman, että aluetta on osoitettu kaavassa murskaamoalueeksi.

Risteen, joka sai murskaamoluvan, haki lupaa 500.000 tonnille. Nykyisen hakemuksen 420.000 tonnia vastaa määrältään keskisuuren murskaamon määrää.

Kaavan toteutuminen ei edellytä 420.000 tonnin louhintaa, joten vain rakennusvaiheen tarpeellinen maan tasaus tulisi sallia.

Muualta tuotavaa louhetta ei tule sallia.

1. Kuulutuksessa ei mainittu eri työvaiheiden aiheuttamia meluhaittoja (db), eikä sitä kuinka pitkälle (300m, 400m, 500m, 800m, 1000m) meluhaitta vaikuttaa lähialueilla eri työvaiheissa, vaikkakin vain suuntaa antavasti. Tämä olisi ollut kohtuullista, sillä melu mainitaan kuulutuksessa yhtenä merkittävimmistä päästöistä, eikä voida olettaa ihmisten olevan tietoisia työvaiheiden meluvaikutuksista. Säädösten mukaan lähimmässä häiriintyvässä kohteessa melutaso saa olla enintään 55 dB (ulkona). Miten tätä seurataan?

a) Kallion poraus klo 7-21, porausmelu on korkeataajuista, mikä lisää sen häiritsevyyttä. Kallion porauksen aiheuttama melutaso 50 metrin etäisyydellä voidaan arvioida olevan noin 75-80 dB (LAeq). Ilman meluesteitä porausmelu vaimenee alle 55 dB:n arviolta n. 250-300 metrin etäisyydellä äänilähteestä. Onko tämä oikea arvio?

b) räjäytykset klo 8-18, desibelit? Määritelläänkö sallittujen räjätyspanosten suuruus?

c) louheen rikotus klo 8-18, desibelit?

d) louheen murskaus klo 7-22, desibelit?

1. Lupa louhimiselle tulisi sallia sitä mukaa kun rakentaminen etenee (rakennusluvat hyväksytty), aluetta ei tulisi louhia etukäteen. Alueen lopulliseen rakentamiseen vaikuttaa voimakkaasti Tunnin juna –hanke ja aseman tuleva sijainti.
2. Pölyyn on sitoutunut mm. räjähdejäämiä, mikä vaikutus ko. saasteilla on maaperään lähialueella? Pölyn torjunta sitä kastelemalla ei poista pölyä, vaan sitoo sen hetkellisesti, mihin kasteluvesi menee?
3. Liikenne

ELY uudely/12124/2017 lausunnossa mainitaan:” Nykytilanteen arvion mukaan liikenne ruuhkautuu haitallisesti maantien 1125 länsipäässä kiertoliittymien välillä. Muutoinkin on todettu liikennejärjestelyjen kestävän ainoastaan maltillista maankäytön lisäämistä. Jatkosuunnittelussa tulee liittymien toimivuustarkastelua tarkentaa kuormitusasteiden sekä jonopituuksien osalta nykytilanteesta lähtien ja suunnitella tarkemmin liikenteellisiä parantamistoimenpiteitä ongelmien korjaamiseksi esimerkiksi liikenteen ohjausta kehittämällä. Suunniteltava lisääntyvä maankäyttö tulee mitoittaa siten, että valtatien 25 liikenteellinen toimivuus ja liikenneturvallisuus eivät vaarannu. Kaavaluonnoskartalla on osoitettu maantielle 1125 maantien aluetta asemakaavamerkinnällä LT. Tämä tulee muuttaa katualueeksi, sillä maantielle 1125 ei voida asemakaavoissa osoittaa maantien aluetta maankäyttö- ja rakennuslain 83.4 §:n mukaan. Katualueella Lohjan kaupunki voi itse suunnitella ja toteuttaa tarvittavat liikenneolosuhteiden parantamistoimenpiteet omilla päätöksillään.”

1. Työaika syyskuusta huhtikuuhun, toukokuusta elokuuhun tulisi rauhoittaa kaikelta toiminnalta. Työ tulisi ajoittaa klo 7 ja 17 välille.
2. Räjäytykset eivät saisi aiheuttaa kohtuutonta haittaa:
   1. Panostus ja panostusten seuranta
   2. Ajankohta
   3. Hulevedet
   4. Rakennusten seuranta
   5. Tärinämittaus: puolueeton, datan on oltava kaikkien saatavilla. Esim. yritys, joka vuokraa laitteita, laitteet voisi vuokrata toiminnan ajaksi.
   6. GTK- maaperätutkimus eli hyvä ymmärrys siitä, miten paineaalto liikkuu tämänlaisessa maaperässä.
3. Lupa-ajaksi 7 v. liian pitkä
4. Aloituslupa ennen muutoksenhakua on evättävä.
5. Tiedottaminen on hoidettu tähän asti siten, että asia on tullut useimmille asukkaille yllätyksenä. Jatkossa tiedottamiseen on panostettava enemmän. Esim. Länsimetron tiedotus on hoidettu hyvin nykyaikaisella tavalla.

Lohjalla 6.4.2018

Lempolan asukasyhdistys ry: n puolesta

Timo Karjalainen

Puheenjohtaja

Liitteet

1. Asukkaiden adressi